Kõik peavad koolis tegema päev-päeva kõrval seda, mida kästud, nii, nagu kästud, siis, kui kästud, sellest, mis kästud... Reproduktiivse massiõppe" tagajärjel langeb igal aastal ca 1500 õpilast koolist välja. Kui lisada need, kes jäätakse istuma" ja muul viisil rataste vahele", siis kujuneb üpris õudne pilt. Meie andmetel on väljalangejatest" vaid 1/5 sedavõrd viletsa mälu ja tervisega, et õpe käib üle jõu. 1/5 langeb välja vähese vanemliku  hoole ja majanduslike raskuste tõttu, 1/5 tahtejõuetuse aga 2/5 seetõttu, et nad on eriti eredad, andekad, elavad ja ettevõtlikud. Tõsi, silmapaistvalt andekate hulgas on ka neid, kes on kaua kõik liiga lihtsalt selgeks ja kätte saanud ja neil ei ole kujunenud püsiva pingutamise ning meeldivatest harrastustest loobumise võimet. Aga ka see on juba kasvatuspraak.